Dupleksverblyf te kry | Netwerk24
Distell wil hê sjebiens moet heropen
16 Maart 2019 05:00
Diegene wat belangstel in 'n eiendom aan die kus, moet nie Phil Minnaar Afslaers se veiling op Saterdag 23 Maart misloop nie. Drie gemeubileerde duplekseenhede in die Serena-kompleks in Foreststraat in die gewilde Margate aan die Suidkus van KwaZulu-Natal, kom dan onder die hamer.
Drie gemeubileerde dupleks-eenhede in die Serena-kompleks in Margate is te koop.
Dié eenhede wat loopafstand vanaf die strand is, bestaan elk uit drie slaapkamers, twee badkamers, 'n balkon, 'n oopplan-kombuis, 'n sitkamer, 'n eetkamer, 'n privaat tuin met 'n braaiplek en genoegsame onderdakparkeerplek.
Die veiling word op 23 Maart om 12:00 op die perseel gehou. Die eenhede sal afsonderlik en gesamentlik aangebied word.
Om die eiendomme te besigtig, kontak Hennie Koekemoer by 082 562 4581 of Bettie Koekemoer by 082 771 2127. Navrae: Dick Pienaar by 082 558 5305 of Pierre Vermeulen 082 773 0380.